पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के प्रसार को रोकने के लिए सरकार द्वारा लगाए रेड अलर्ट जन अनुशासन पखवाड़े को लेकर पालिका में व्यापारियों के साथ बैठक की। बैठक में तहसीलदार पेमाराम चौधरी, नायब तहसीलदार भंवरलाल सेन, मूंडवा सीओ विजयकुमार सांखला, थानाधिकारी बलदेवराम चौधरी, अधिशांषी अधिकारी अनिता बिरड़ा ने शहर के सभी व्यापारियों को कोरोना की भयानकता को रोकने के लिए पूर्ण रूप से लॉक डाउन के लिए कहा। शहर में बढ़ते संक्रमण को रोकने के लिए पूर्ण लॉक डाउन की आवश्यकता है, जिसमें सभी के सहयोग की आवश्यकता चाहिए।
लेकिन दुकानदारों व प्रशासन के बीच पूर्ण लॉक डाउन पर सहमति नहीं बनी। तहसीलदार ने बताया कि सरकार के द्वारा जारी की गई गाइड लाइन के अनुसार ही बाजार खुलेगा। बेवजह घूमने वालो के लिए क्वारन्टीन सेंटर बनाया गया है। पालिकाध्यक्ष प्रतिनिधि सुभाष कंदोई ने शहरवासियों से आग्रह किया कि कोरोना की चेन तोड़ने में सभी सहयोग करे। इस दौरान पालिका उपाध्यक्ष जगदीश मुंडेल, लक्ष्मीनारायण मुंडेल, गोपाल खंडेलवाल, कुलदीप आदि कई लोग मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn